L 310/12
SK
Úradný vestník Európskej únie
1.12.2022
ROZHODNUTIA ROZHODNUTIE RADY (EÚ) 2022/2341 z 21. novembra 2022, ktorým sa mení rozhodnutie (EÚ) 2021/1345, pokiaľ ide o poverenie začať rokovania s Kolumbiou a Mexikom s cieľom uzavrieť dohody o obchode s produktmi ekologickej poľnohospodárskej výroby
RADA EURÓPSKEJ ÚNIE,
so zreteľom na Zmluvu o fungovaní Európskej únie, a najmä na jej článok 207 ods.
4 prvý pododsek v spojení s článkom 218 ods.
3 a 4, so zreteľom na odporúčanie Európskej komisie, keďže: (1)
V nariadení Európskeho parlamentu a Rady (EÚ) 2018/848 (1) sa stanovuje možnosť udeliť prístup na trh Únie pre produkty ekologickej poľnohospodárskej výroby pochádzajúce z tretích krajín, ktoré boli na základe obchodnej dohody uznané za krajiny so systémom výroby, ktorý spĺňa rovnaké ciele a zásady uplatňovaním pravidiel, ktorými sa zabezpečuje rovnaká úroveň zaistenia zhody ako pravidlami Únie.
(2)
Rada poverila Komisiu začatím rokovaní o dohodách o obchode s produktmi ekologickej poľnohospodárskej výroby medzi Úniou a Argentínou, Austráliou, Indiou, Izraelom, Japonskom, Južnou Kóreou, Kanadou, Kostarikou, Novým Zélandom, Spojenými štátmi a Tuniskom rozhodnutím Rady (EÚ) 2021/1345 (2).
(3)
Komisia začala rokovania s Kolumbiou a Mexikom na základe rozhodnutia Rady zo 16. júna 2014 (3).
Uvedené rozhodnutie obsahovalo obmedzenie trvania rokovaní, ktoré nebolo možné uzavrieť pred uplynutím lehoty.
(4)
Preto by sa mali začať rokovania s Kolumbiou a Mexikom s cieľom uzavrieť dohody o obchode s produktmi ekologickej poľnohospodárskej výroby.
Tieto rokovania by sa mali viesť na základe smerníc na rokovania uvedených v dodatku k rozhodnutiu (EÚ) 2021/1345.
(5)
Preto je vhodné zmeniť rozhodnutie (EÚ) 2021/1345 s cieľom zahrnúť Kolumbiu a Mexiko do rozsahu jeho pôsobnosti.
(6)
Smernice na rokovania uvedené v dodatku k rozhodnutiu (EÚ) 2021/1345 by sa mali zmeniť tak, aby zahŕňali odkazy na Kolumbiu a Mexiko.
(7)
Rozhodnutie (EÚ) 2021/1345 by sa preto malo zodpovedajúcim spôsobom zmeniť,
(1) Nariadenie Európskeho parlamentu a Rady (EÚ) 2018/848 z 30. mája 2018 o ekologickej poľnohospodárskej výrobe a označovaní produktov ekologickej poľnohospodárskej výroby a o zrušení nariadenia Rady (ES) č. 834/2007 (Ú. v.
EÚ L 150, 14.6.2018, s. 1).
(2) Rozhodnutie Rady (EÚ) 2021/1345 z 28. júna 2021 o poverení začať rokovania s Argentínou, Austráliou, Indiou, Izraelom, Japonskom, Kanadou, Južnou Kóreou, Kostarikou, Novým Zélandom, Spojenými štátmi a Tuniskom s cieľom uzavrieť dohody o obchode s produktmi ekologickej poľnohospodárskej výroby (Ú. v.
EÚ L 306, 31.8.2021, s. 2).
(3) Rozhodnutie Rady zo 16. júna 2014 o poverení začať rokovania o dohodách medzi Európskou úniou a tretími krajinami v oblasti obchodu s ekologickými výrobkami (pozrite dokument ST 10474/14 na http://register.consilium.europa.eu).